REGOLAMENT TAL-KUMMISSJONI (KE) Nru 1537/2007
ta’ l-20 ta’ Diċembru 2007
li jippervedi l-għoti ta’ rimunerazzjoni ta’ kumpens lill-organizzazzjonijiet tal-produtturi għal tonn imwassal għand l-industrija ta’ l-iproċċessar tul il-perjodu mill-1 ta’ Jannar sal-31 ta’ Marzu 2007
IL-KUMMISSJONI TAL-KOMUNITAJIET EWROPEJ
Wara li kkunsidra t-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 104/2000 tas-17 ta’ Diċembru 1999 dwar l-organizzazzjoni komuni tas-swieq fi prodotti tas-sajd u akwakultura (1), u b’mod partikolari l-Artikolu 27(6) tiegħu,
Billi:
(1)
Ir-rimunerazzjoni ta’ kumpens ipprovduta mill-Artikolu 27 tar-Regolament (KE) Nru 104/2000, tista’ tingħata, skond ċerti kundizzjonijiet, lill-organizzazzjonijiet tal-produtturi tat-tonn tal-Komunità, għall-kwantitajiet tat-tonn imwassla lill-industrija ta’ l-ipproċessar waqt it-trimestru li għalih jirreferu l-kunsiderazzjonijiet dwar il-prezz, meta l-prezz tal-bejgħ medju trimestrali u l-prezz ta’ l-importazzjoni miżjud, skond il-każ, mit-taxxa ta’ kumpens, jkunu f’livell ta’ inqas minn 87 % tal-prezz Komunitarju tal-produzzjoni tal-prodtt in kwistjoni.
(2)
L-analiżi tas-sitwazzjoni fis-suq Komunitarju ppermettiet li wieħed jara li, tul il-perjodu bejn l-1 ta’ Jannar u l-31 ta’ Marzu, għat-tonn alonga (Thunnus alalunga), sew il-prezz medju tal-bejgħ trimestrali tas-suq sew il-prezz ta’ l-importazzjoni msemmija fl-Artikolu 27 tar-Regolament (KE) Nru 1024/2000, kienu qegħdin f’livell inferjuri għal 87 % tal-prezz tal-produzzjoni Komunitarja fis-seħħ, adottat mir-Regolament (KE) Nru 1969/2006 tal-Kunsill (2).
(3)
L-operazzjonijiet li għandhom jitqiesu għad-determinazzjoni tad-dritt għar-rimunerazzjoni, huma l-bejgħiet li l-fatturi tagħhom huma ddatati fi ħdan it-trimestru kkonċernat, u li nżammu għall-kalkolu tal-prezz medju tal-bejgħ ta’ kull xahar skond l-Artikolu 4 tar-Regolament (KE) Nru 2183/2001 tal-Kummissjoni tad-9 ta’ Novembru 2001 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 104/2000 fir-rigward ta’ l-għoti ta’ ħlas kompensatorju għal tonn għall-industrija ta’ l-ipproċessar (3)
(4)
Skond l-Artikolu 27(2) tar-Regolament (KE) Nru 104/2000, l-ammont tar-rimunerazzjoni f’kull każ ma għandux jaqbeż:id-differenza bejn it-triggering threshold u l-prezz medju tal-bejgħ tal-prodott involuti fis-swieq tal-Komunità, jew ir-rata waħda għal kulħadd ekwivalenti għal 12 % ta’ dan it-threshold.
(5)
Il-kwantitajiet eliġibbli għar-rimunerazzjoni ta’ kumpens f’kull każ m’għandhomx jaqbżu, għat-trimestru kkonċernat, il-limiti ffissati fl-Artikolu 27 (3) tar-Regolament (KE) Nru 104/2000.
(6)
Il-kwantitajiet tat-tonn alonga (Thunnus alalunga) mibjugħa u mwassla għand l-industrija ta’ l-ipproċessar stabbilita fit-territorju doganali tal-Komunità kienu ogħla fit-trimestru kkonċernat għall-kwantitajiet mibjugħin u mwassla waqt l-istess trimestru tat-tliet snin ta’ sajd ta’ qabel. Billi dawn il-kwantijiet jaqbżu l-limitu stabbilit fl-Artikolu 27 (3) tar-Regolament (KE) Nru 104/2000, jeħtieġ li jiġi llimitat il-volum globali tal-kwantitajiet ta’ dawn il-prodotti li huma eliġibbli biex igawdu minn dan il-kumpens.
(7)
B’applikazzjoni tal-limiti previsti fl-Artikolu 27(4) tar-Regolament (KE) Nru 104/2000 għall-kalkolu ta’ l-ammont tar-rimunerazzjoni ta’ kumpens allokata lil kull organizzazzjoni tal-produtturi, jeħtieġ jiġi ffissat it-tqassim tal-kwantitajiet eliġibbli bejn l-organizzazzjonijiet tal-produtturi kkonċernati, f’proporzjon tal-produzzjoni rispettiva tagħhom tul l-istess trimesteru tas-snin tas-sajd 2004, 2005 u 2006.
(8)
Il-miżuri li hemm provvediment dwarhom f’dan ir-Regolament huma konformi ma’ l-opinjoni tal-Kumitat ta’ Ġestjoni għall-Prodotti tas-Sajd.
ADOTTAT DAN IR-REGOLAMENT:
Artikolu 1
Ir-rimunerazzjoni ta’ kumpens fl-Artikolu 27 (2007) tar-Regolament (KE) Nru 104/2000 tingħata, għall-perjodu mill-1 ta’ Jannar sal-31 ta’ Marzu 2007, għat-tonn alonga (Thunnus alalunga).
L-ammont massimu tal-kumpens, skond l-Artikolu 27(2), l-ewwel u t-tieni inċiż, tar-Regolament (KE) Nru 104/2000, huwa ffissat għal 5 euro t-tunnellata.
Artikolu 2
1. Il-volum globali tal-kwantitajiet li jistgħu jgawdu mir-rimunerazzjoni ta’ kumpens huwa ta’ 34,320 tunnellata ta’ tonna alonga (Thunnus alalunga).
2. It-tqassim tal-volum globali bejn l-organizzazzjonijiet tal-produtturi kkonċernati huwa ddefinit fl-Anness.
Artikolu 3
Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament huwa obbligatorju fl-intier tiegħu u japplika direttament fl-Istati Membri kollha.
Magħmul fi Brussell, 20 ta’ Diċembru 2007.